Løs på tråden

Løs på tråden var et norsk direktesendt talkshow- og underholdningsprogram med Ragnar Otnes som gikk direkte på TV3 i 1992. Programmet hadde en løssluppen stil og ble raskt omstridt og omtalt som såkalt «Trash-TV».VG - TV-MANNEN VI ELSKER Å HATE (08.02.1992 - Side: 59) Sitat: «Løs på tråden» er hva amerikanerne kaller «Trash-TV», eller oversatt til norsk, søppel-TV. Det betyr ikke at programmet er søppel, men at vi lager TV-moro kun for å underholde» Programmet ble sendt i helgene.

Monarki, reklame, spøkelser, hasj, kjendisjournalistikk, religiøse sekter og kåring av Miss Norway var noen av temaene som ble tatt opp i programseriens levetid.

Innhold
Programmet tok opp ulike tema til uhøytidelig debatt og gjestene hadde frie tøyler til å si hva de mente. Hvert program inneholdt også musikalske og humoristiske innslag. Seerne hadde i tillegg mulighet til å ringe inn.

I det første programmet var det utroskap og homofili som ble debatert. Gjestene var Cupido-redaktør Anne Lise Hammer, Frps Jan Erik Fåne, den homoseksuelle levemannen og revyartisten Dag von der Lippe, samt KrFs Valgerd Svarstad Haugland.VG - «LØS PÅ TRÅDEN» RETT FRA LEVER'N (19.01.1992 - Side: 44)

Sendinger
Programmet ble i starten sendt på lørdager kl 22:30, men fra 12. juni og til august ble det sendt både på fredager og lørdager. Fra høsten av gikk de atter tilbake til en sending per uke.VG - RØYKEFRI RAGNAR (30.05.1992 - Side: 60) Sitat: «Fredag 12. juni starter nemlig Otnes & Co. med «Løs på tråden» to ganger i uken. Da blir det både fredager og lørdager i syv uker fremover. På sensommeren fortsetter «Løs på tråden» en gang i uken igjen og da helt til jul»

Reaksjoner
Programmet fikk alt fra slakt til konstruktiv kritikk av TV-anmelderne, og programlederen fikk en rekke «hatbrev» fra irriterte seere.VG - TV-MANNEN VI ELSKER Å HATE (08.02.1992 - Side: 59) Sitat: «Ingen andre programledere får flere «hat-brev» enn Ragnar Otnes i TV3»

I september ble Otnes skjelt ut via telefon av TV3-sjefen, Jan Steinmann, i ett av sin program. Temaet var partnerbytte, sadomasochisme og homsesex. Otnes hadde i tillegg nakne damer i studio og Steinmann ringte tvert og forlangte en stopp. Vidar Ullenrød, informasjonssjef i TV3, uttalte til VG like etter at Otnes var kommet i konflikt med TV3s programprofil, og at de var flaue over det programmet.VG, 11.09.1992 – Side: 38 – Far sparken?

I november ble det kjent at programmet skulle legges ned i løpet av desember. Otnes grunngav at han følte seg utbrent og klar for andre oppgaver. I tillegg uttalte TV3 at de ikke lenger følte at programmet var attraktivt.VG - Løs på tråden vrakes (07.11.1992 - Side: 59)

YouTube-fenomenet "Kick the burger"
En scene fra programmet fikk en viss oppmerksomhet på internett og i mediene i 2008 grunnet et klipp som ble lagt ut på YouTube. Klippet het «kick the burger» og viser Otnes som i studioet forsøker å instruere en ung Mads Ousdal til å sparke ned en hamburger som er festet på en stokk. Klippets særpreg ligger i Otnes forsøk på å snakke på amerikansk «rap-språk». Klippet oppnådde en viss kultstatus på youtube.VG - Mads Ousdals ukjente burgerdans (2008) Klippet har per 2016 blitt sett av over 270 000 personer.

Referanser

Kategori:Norske talkshow på TV
Kategori:TV-produksjoner på TV3 Norge
Kategori:Norske TV-produksjoner fra 1990-årene